kardosdrur/scandi-wiki huggingface dataset:
Malmøya

Malmøya er en godt 60 hektar stor ø som ligger i Bunnefjorden i den østlige  del af den  Indre Oslofjord), cirka 8 km syd for Oslo centrum og lige vest for Ulvøya i Oslo kommune. 

Øen blev i år 1307 givet til Mariakirken af fru Jartrud, og tilhørte kirken frem til reformationen. Tidligt i 1800-tallet blev øen udstykket til landsteder for byens fornemste familier. I 1888 var her 62 ejendomme, og lige før anden verdenskrig var det blevet 141 ejendomme. I dag er der ca. 180 husstande på øen.

Veje og virksomheder 
Fast vejforbindelse kom i 1966 med bro over Malmøysundet til Ormøya; før dette var der færge over sundet. På denne tid var der  planer om at udvide Oslo havn på nord- og vestsiden af Malmøya, og broen er derfor dimensioneret væsentlig kraftigere end vejene på begge sider. Malmøya har private veje, ejet og vedligeholdt af Malmøya Veilag. Vejene er smalle og parkering er stort set forbudt på hele øen. Man kommer til Malmøya med bus 85 fra Jernbanetorget.

Oslo kommune driver campingpladsen Solvik, der er reserveret for fysisk handicappede, på øens  sydvestside, ved sundet mod Malmøykalven. Der er dagligvarebutik ved Malmøysundet. Derudover  er der to marinaer. Ormsund Roklub og Bundefjorden Seilforening har lokaler på sydøstsiden af øen. Skinnerbugten på øens vestside er en yndet ankringsplads, stille og vestvendt, med en offentlig badeplads på sydsiden.

Naturfredning 
Den 2. november 1979 blev der på og ved Malmøya fredet 7 adskilte områder som naturminder og dyrefredningsområde. Hensigten var i første række at beskytte geologiske forekomster, kalkfyrreskov og fugleliv, da øen har stor værdi som raste-, fouragering- og yngleområde for havfugle. Fire af områderne blev senere samlet til et og fredet som naturreservat den 27.6.2008.

Fra da er følgende områder fredet:

 Malmøya og Malmøykalven naturreservat (510 da)
 Kaninøya naturreservat (23 da)
 Malmøya Brygge naturminne (4 da)
 Nordre Malmøya naturreservat (26 da)

Geologi

Malmøya og de andre øer i Oslofjorden tilhører Oslofeltet med sedimentære bjergarter fra kambrosilurtiden. Dertil er der  vulkanske lavaer og intrusiver fra permtiden. I de sedimentære bjergarter findes fossiler af armfødder, trilobitter, koraller, blæksprutter og graptolitter. 

I permtiden pressede vulkansk lava sig op gennem de ældre bjergarter  i jordskorpen. Rombeporfyr og basalt er smeltemasser som har strømmet ud på overfladen, mens granit er smeltemasse som størknede længere nede i jordskorpen. Striber i overfladen på klipperne er orienteret nordvest-sydøst og er dannet af isens bevægelser i slutningen af sidste istid for noget mere end 10.000 år siden.

Eksterne kilder og henvisninger

 Malmøyas hjemmeside 
 Kort presentation af Malmøya med kort og billeder

Øer i Oslo
Øer i Oslofjorden
VM i landevejscykling 2017 – Enkeltstart (U23 herrer)

U23 herrernes enkeltstart ved VM i landevejscykling 2017 blev afholdt mandag den 18. september. Ruten var 37,2 km lang.

Hold og ryttere

Danske ryttere 
 Kasper Asgreen
 Mikkel Bjerg
 Mathias Norsgaard Jørgensen

Resultater

Eksterne henvisninger 
 
 Officiel side med kort og rutebeskrivelse 
 Officiel resultatside 

Enkeltstart (U23 herrer)
Græsslørugle

Græsslørugle (Tyto longimembris) er en fugleart, der lever i det sydlige og østlige Asien og det vestlige Oceanien.

Noter 
  Avibase - the world bird database

Ugler
Asiens fugle
Oceaniens fugle
Kapslørugle

Kapslørugle (Tyto capensis) er en fugleart, der lever i det Subsahariske Afrika.

Noter 
  Avibase - the world bird database

Ugler
Afrikas fugle
Kongens fødselsdag

Kongens fødselsdag kan henvise til flere ting:

 Kongens Fødselsdag (dokumentarfilm) - dansk dokumentarisk optagelse fra 1940
 Kongens fødselsdag (film) - dansk dokumentarfilm fra 1949
 Kongens Fødselsdag (maleri) - maleri af Paul Fischer
Høj

En høj er en del af landskabet som er højereliggende end omgivelserne, men som ikke er et bakke. Der er ingen entydig skillelinje mellem høje og bakker. Ofte er bakker større end høje - og høje er større end tuer.

Høje beskrives ofte i forhold til et punkts højde over havets overflade. Men det er misvisende. En høj skal primært defineres ud fra, hvor stejle dens sider er, og hvor stor en højdeforskel der er fra bund til top.

Referencer

Se også 
 Landskabsform
 Gravhøj
 Jættestue - gravanlæg fra bondestenalderen af store sten og dækket af en jordhøj
 Baronens Høj - gravhøj på Als
 Gyldenløves Høj - Sjællands højeste jordpunkt, 125,5 m over havoverfladen

Geologisk aflejring
Kongens Fødselsdag (maleri)

Kongens Fødselsdag eller Kongens Fødselsdag. Vagtparaden i Galla trækker op gennem Østergade er et maleri af Paul Fischer fra 1925, det blev solgt på Bruun Rasmussen  Kunstauktioner 19. september 2017 for 2,1 millioner kroner.

Da maleriet for Den Kongelige Livgarde havde  stor affektionsværdi havde man forud for auktionen efterlyst en gavmild sponsor, der  kunne sikre maleriet en plads i Livgardens Historiske Samling - eller  som minimum holde det på danske hænder.

Referencer 
 

Malerier fra 1925
Malerier af Paul Fischer
Berthold Oppenheim

Berthold Oppenheim (født 29. juli 1867, død 1942 i Treblinka udryddelseslejr) var rabbiner i Olomouc, Mähren, fra 1892 til 1939.

Referencer 

Rabbinere
Ofre for Holocaust
Ditte Haue

Ditte Haue (født 6. februar 1986) er en dansk journalist. Fra maj 2019 er hun ansat som studievært på TV2 Nyhederne. Ditte Haue er cand.comm fra Roskilde Universitet, hvor hun har en kandidatgrad i journalistik og dansk litteratur. Ditte Haue har fra 2010-2015 været journalist hos DR Nyheder hovedsageligt på TV-Avisen, men også på Christiansborg-redaktionen, Radioavisen og ’21 Søndag’. Hun havde ansvaret for dækningen af Kongehuset fra 2013-2015. Ditte Haue har tidligere været vært for Danmarks største skattejagt på DR1. Fra 2016 var hun ansat som vært på Aftenshowet hos Danmarks Radio. Fra 2016 var hun vært på programmet Sporløs. Fra 2015-2018 var hun i øvrigt tilknyttet DR Nyheder i forbindelse med dækninger af folketingsvalg, kommunalvalg og store begivenheder i kongehuset.

Da Ditte Haue i 2019 skiftede til TV2 Nyhederne, sagde hun om skiftet: "Jeg er oplært i nyhedsjournalistikken, og selvom jeg har været rigtigt glad for nye og spændende udfordringer på både ’Sporløs’ og ’Aftenshowet’, har jeg længe savnet at være en del af nyhedsdækningen.

Kildehenvisninger

Eksterne henvisninger 
 

Journalister fra Danmark
Wasilla

Wasilla er en amerikansk by i staten Alaska. I 2010 havde byen et indbyggertal på 7.831.

Eksterne henvisninger 

Byer i Alaska
Svendsrud Station

Svendsrud Station (Svendsrud holdeplass) var en jernbanestation på Numedalsbanen, der lå på vestsiden af Norefjorden i Nore og Uvdal kommune i Norge.

Stationen åbnede som trinbræt 1. juli 1929, to år efter at banen blev taget i brug. Trafikken på strækningen mellem Rollag og Rødberg, hvor stationen ligger, blev indstillet 1. januar 1989, hvorved stationen blev nedlagt.

Litteratur

Eksterne henvisninger 

Stationer på Numedalsbanen
Nedlagte jernbanestationer i Norge
Etableret i 1929
Ophørt i 1989
Søndre Sandnes Station

Søndre Sandnes Station (Søndre Sandnes holdeplass) var en jernbanestation på Numedalsbanen, der lå på vestsiden af Norefjorden i Nore og Uvdal kommune i Norge.

Stationen åbnede som trinbræt 1. juli 1929, to år efter at banen blev taget i brug. Trafikken på strækningen mellem Rollag og Rødberg, hvor stationen ligger, blev indstillet 1. januar 1989, hvorved stationen blev nedlagt.

Litteratur

Eksterne henvisninger 

Stationer på Numedalsbanen
Nedlagte jernbanestationer i Norge
Etableret i 1929
Ophørt i 1989
Veggli Station

Veggli Station (Veggli stasjon) var en jernbanestation på Numedalsbanen, der lå ved byområdet Veggli i Rollag kommune i Norge.

Stationen blev åbnet for ekspedition af tog, passagerer og gods 20. november 1927, da banen blev taget i brug. Trafikken på strækningen mellem Rollag og Rødberg, hvor stationen ligger, blev indstillet 1. januar 1989, hvorved stationen blev nedlagt. I dag er det muligt at leje skinnecykler i Veggli og køre på den 32 km lange strækning derfra til Rødberg.

Den toetages stationsbygning blev opført i 1925 efter tegninger af Gudmund Hoel og Bjarne Friis Baastad ved NSB Arkitektkontor. Den har lagt navn til betegnelsen Veggli-typen, idet tilsvarende bygninger er blevet opført med variationer andre steder på banen, en række stationer på Sørlandsbanen samt på Nordlandsbanen.

Litteratur 
 
 Numedalsbanen.no – Dresintur i Middelalderdalen

Eksterne henvisninger 

Stationer på Numedalsbanen
Nedlagte jernbanestationer i Norge
Etableret i 1927
Ophørt i 1989
Ringvej (Rødekro)

Ringvej  er en to sporet ringvej der går syd om Rødekro.

Vejen er med til at lede trafikken syd om Rødekro Centrum, så byen ikke bliver belastet af for meget gennemkørende trafik.

Vejen forbinder Ribevej i nord med Stenagervej i vest, og har forbindelse til Østergade, Norgevej, Trondhjemsvej, Hærvejen hvor der er forbindelse til Bolderslev. Den passere derefter Nr. Ønlevvej og ender til sidst i Stenagervej.

Kilder 

Bygninger, konstruktioner og anlæg i Aabenraa Kommune
Ringveje i Danmark
Rødekro
Læren om staten

"Læren om staten" er et dansk digt af Jens August Schade udgivet i digtsamlingen Sjov i Danmark, eller som man ser det – satirisk sangværk i 1928 på Gyldendal. 

Digtsamlingen består af i alt 54 digte og handler om Schades alter ego Sjov og hans liv. Samlingen er opdelt i tre grupper med overskrifterne "Skæve", "Skoleborg" og "I Storbyen" svarende til Schades egen barndom i Skive, skolegang i Viborg og studietid i København. "Læren om staten" er fra studietiden, hvor han studerede statskundskab. Sjov/Schade reflekterer i den forbindelse på komisk vis over forskellen mellem den teori, han oplever på universitetet, og den virkelighed, han ellers møder.

Digtet består af 37 strofer på hver fire linjer med rim på anden og fjerde linje i hver strofe (med to undtagelser, hvor rimet er på tredje og fjerde linje). Stroferne er opdelt i grupper adskilt af vandrette streger; grupperne indeholder henholdsvis tre, ni, tre, fjorten og syv strofer.

Digtet er en del af lyrikantologien i Kulturkanonen fra 2006.

Referencer 

Digte fra Danmark
Litteratur i 1928
Kulturkanonen
Grimm (tv-serie)

Grimm er en amerikansk fantasy-, og dramaserie som blev sendt på NBC den 28. oktober 2011.

Handling 
Med handlingen som foregår i dagens Portland, Oregon, sætter serien et nyt twist på Brødrene Grimms historier.

Medvirkende

Hovedkarakterer 
 David Giuntoli som Nick Burkhardt, en politikommissær, der finder ud af, at han stammer fra en række Grimmsjægere, der kæmper mod overnaturlige wesen.
 Russell Hornsby som Hank Griffin, politikommissær og Nicks partner
 Bitsie Tulloch som Juliette Silverton, Nicks kæreste
 Silas Weir Mitchell som Monroe, en omvendt Blutbad, en form for wesen som ligner en varulv og han hjælper Nick med hans sager og er ekspert i alle slags ure.
 Sasha Roiz som Kaptajn Renard, er Politichef og Nicks Chef. Han er også en Zauberbiest, halv Hexenbiest efter sin mor og halv The Royal efter sin far.
 Reggie Lee som Sgt. Wu
 Bree Turner som Rosalee Calvert, ejer en meget speciel krydderierbutik, der er særlig nyttig til at hjælpe forskellige wesen. Hun er en Fuchsbau, en form for wesen, der ligner en ræv og hun bliver gift med Monroe.
 Claire Coffee som Adalind Schade, En advokat og Hexenbiest.

Tilbagevendende karakterer 
 Mary Elizabeth Mastrantonio som Kelly Kessler Burkhardt, Nick Burkhardts mor, som også er en Grimm.
 Jacqueline Toboni som Theresa "Trubel" Rubel, En anden Grimm, der ikke vidste hun er en Grimm, indtil hun mødte Nick.
 Danny Bruno som Bud Wurstner, Han er en bæverlignende wesen, der hedder Eisbiber.

Kilder

Eksterne henvisninger
David Giuntoli

David Giuntoli, (født den 18. juni 1980 i Milwaukee i Wisconsin), er en amerikansk skuespiller. Han er blandt andet kendt for at spille hovedrollen i tv-serien Grimm som Nick Burkhardt.

Eksterne henvisninger 
 

Tv-skuespillere fra USA
Skuespillere fra Wisconsin
Jacob Ege Hinchely

Jacob Ege Hinchely (født 1984) er en dansk podcastvært filminstruktør, radiovært og tidligere anmelder på DR-programmet Troldspejlet.

I forbindelse med etableringen af DR-kanalen MAMA (nu DR3), har han også medvirket i et program om, hvorfor hans tidligere parforhold endte som de gjorde. I programmet Sexministeriet med Emil Thorup som vært, havde Hinchely et indslag der hed Jacobs Boleskole.

Hinchely er vært på podcastene Hakkedrengene, Dårligdommerne, Han Duo og Klovn Podcast. Han er vært på DR P6 Beat-programmet Musiktjenesten sammen med Rune Hedemann, og var vært på DRs Troldspejlet podcast som spilanmelder.

Privat 
Privat danner Hinchely par med sangerinde og sangskriver Nanna Bottos.

Filmografi 
 Babe - den kække gris - 1995 (stemme)
 Sexministeriet - 2012

Serier 

 Yes No Maybe - 2017

Referencer

Eksterne henvisninger 
 

Tv-værter fra Danmark
Radioværter fra Danmark
Podcastere fra Danmark
Kosovare Asllani

Kosovare Asllani (født 29. juli 1989) er en svensk fodboldspiller, der spiller for den spanske Primera División klub Real Madrid og . Hun blev i 2019 hentet til Real Madrid som den første store spiller i kongeklubbens satsning på kvindefodbold.

Asllani begyndte sin klubkarriere med Vimmerby IF og spillede derefter i Damallsvenskan for Linköpings FC og Kristianstads DFF. I 2012-16 spillede hun for den franske klub Paris Saint-Germain. I 2016-17 spillede hun for Manchester City. I 2010 spillede hun i USA for Chicago Red Stars i Women's Professional Soccer (WPS).

Landshold 
Asllani fik debut for Sveriges landshold i september 2008 mod Rumænien og i 2009 blev hun indkaldt til Sverige trup til EM i fodbold for kvinder 2009.

Asllani spillede for Sverige under sommer-OL 2016 , hvor holdet vandt en sølvmedalje.

Pr. 10. december 2020 har Asllani spillet 144 landskampe for Sverige og har scoret 37 mål.

Hæder

Klub 
Linköpings FC
 Damallsvenskan:
 Mestre: 2009, 2017
 Supercupen:
 Mestre: 2009
 Svenska Cupen Damer:
 Mestre: 2008, 2009
Manchester City
 FA WSL
 Mestre: 2016
 FA WSL Continental Cup
 Mestre: 2016

Landshold 
Sverige
 Sommer-OL: Sølvmedalje, 2016

Individuel 
 2017: Diamantbollen Vinder, Bedste midtbanespiller

Noter

Referencer

Eksterne henvisninger 
 

Fodboldspillere fra Sverige
Fodboldspillere fra Real Madrid Femenino
Kvindelige fodboldlandsholdsspillere fra Sverige
Medaljevindere fra Sverige ved sommer-OL 2016
Olympiske sølvmedaljevindere fra Sverige
Medaljevindere fra Sverige ved sommer-OL 2020
Olympiske medaljevindere i fodbold
Fodboldspillere ved sommer-OL 2016
Fodboldspillere ved sommer-OL 2020
Deltagere for Sverige ved sommer-OL 2016
Deltagere for Sverige ved sommer-OL 2020
Lina Hurtig

Lina Hurtig (født 5. september 1995) er en svensk fodboldspiller, der spiller som midtbanespiller eller angriber for Juventus. Før skiftet til Juventus, spillede hun for Damallsvenskan klubben Linköpings FC. Hun har også spillet for Umeå IK og Gustafs GoIF. Hun er en del af Sveriges landsholdstrup.

Referencer

Eksterne henvisninger 
 

Fodboldspillere fra Sverige
Kvindelige fodboldlandsholdsspillere fra Sverige
Fodboldspillere fra Juventus F.C. (kvinder)
Fodboldspillere ved sommer-OL 2020
Medaljevindere fra Sverige ved sommer-OL 2020
Olympiske sølvmedaljevindere fra Sverige
Olympiske medaljevindere i fodbold
Jessica Samuelsson

Jessica Eva Katarina Samuelsson (født 30. januar 1992) er en svensk fodboldspiller, der spiller for Arsenal WFC og . I  vintersæsonen 2013–14 spillede hun for australske W-League klubben Melbourne Victory. Hun spiller som oftest som venstre back, men kan også spille på højre side.

Referencer

Eksterne henvisninger 
 

Fodboldspillere fra Sverige
Kvindelige fodboldlandsholdsspillere fra Sverige
Medaljevindere fra Sverige ved sommer-OL 2016
Olympiske sølvmedaljevindere fra Sverige
Hesperos

Hesperos (græsk: Ἓσπερος aften, vest) var i græsk mytologi gud for Aftenstjernen, det vil sige planeten Venus set om aftenen. Hesperos var tvillingebror til Eosphoros, (Phosphoros), græske gud for Morgenstjernen, altså planeten Venus set om morgenen. De var begge sønner af morgengryets gudinde Eos. Ifølge nogle myter, var Hesperos fader til Hesperiderne, nymferne af vesten og deres vestlige paradis-agtige have.

I romersk mytologi var den tilsvarende gud kaldt Vesper (aften, aftenstjerne, vesten, aftensmad) og Eosphoros/Phosphoros var kaldt Lucifer (den lysbærende).

Som mange andre folkeslag, troede grækerne og romerne oprindeligt, at planeten Venus var to adskilte planeter, den ene symboliseret af morgenstjernen og den anden aftenstjernen. Babylonske astronomer har dog opdaget omkring år 1700 fvt. at der var tale om en enkelt planet, som de opkaldte efter deres krigs- og kærlighedsgudinde Ishtar, svarende til romerske Venus. Da denne viden nåede Romerriget, har romerne også opkaldt planeten efter deres Venus gudinde, heraf navnet den dag i dag.. Selvom lærde grækere som Pythagoras og Parmenides også vidste, at morgenstjernen og aftenstjernen var det samme himmellegeme, tilbad de menige folk stadig de 2 adskilte guddomme.

Kildehenvisninger 

Græske guder
Græsk mytologi
Bynjamin Salievski

Bynjamin Salievski (født 30. januar 1991) er en dansk-makedonsk fodboldspiller, som spiller for den danske 2. divisionsklub Hvidovre IF. Han har tidligere spillet for Brøndby IF og Greve Fodbold.

Eksterne henvisninger 
 Bynjamin Salievski på Transfermarkt

Fodboldspillere fra Nordmakedonien
Fodboldspillere fra Hvidovre IF
Christian Andersen (journalist)

Christian Andersen er journalist og vinder af Cavlingprisen. Han var ansat i DR. Begyndte i B&U. Lavede TRANSIT, senere også børne-tv i DR. Blev ansat på ZTV indtil den lukkede. Har arbejdet for TV3, TV2, DR2, DR1. Har lave dokumentar og undersøgende journalistik på de kanaler han har været ansat på. Det er også blevet til et par radio-dokumentarprogrammer. 

Christian Andersen vandt sammen med Michael Klint Cavlingprisen 2005 for tv-dokumentaren Hævet over mistanke som blev sendt på DR1 9. november 2005. Den handler om en sag (Løgstørsagen) hvor en person døde i forbindelse med en anholdelse.

Referencer 

Cavlingprismodtagere
Journalister fra Danmark
Ansatte i DR
Carlo Holse

Carl-Johan "Carlo" Holse (født 2. juni 1999) er en dansk fodboldspiller, der spiller for Tyrkiske Samsunspor.

Klubkarriere 
Holse startede sin karriere i B1903. Han spillede siden for Kjøbenhavns Boldklub, inden han som 13-årig blev optaget på F.C. Copenhagen School of Excellence.

FC København 
Carlo Holse har tidligere spillet FC Københavnss U-19 hold. Han debuterede for førsteholdet den 1. marts 2017, hvor han som ungdomsspiller blev skiftet ind i en pokalkamp mod B.93.

Efter at være blevet kåret som årets spiller på F.C. Københavns U/19-hold, blev han rykket op i FCK's førsteholdstrup i august 2017. Han skrev i samme ombæring under på en fireårig kontrakt med klubben. Hans næste kamp for klubben var yderligere en pokalkamp, hvor han den 20. september 2017 mod Skive IK fik fuld spilletid og scorede kampens to første mål i FCK's 3-0-sejr.

Han debuterede i Superligaen tre dage efter sine to mål mod Skive IK, da han den 23. september 2017 blev skiftet ind efter 78 minutter mod Silkeborg IF i stedet for Pieros Sotiriou i en 4-0-sejr.

I begyndelsen af 2019 skrev han under på en forlængelse af sin kontrakt med FC København, således parterne nu havde papir på hinanden frem til sommeren 2022. Han skrev i samme ombæring under på en lejeaftale med Esbjerg fB gældende for foråret 2019. Han fik sin officielle debut for Esbjerg fB i Superligaen den 8. februar 2019 i forårets første spillerunde, da han startede inde og spillede alle 90 minutter i et 2-0-nederlag ude til AGF.

Den 31. januar 2020 offentligjorde FCK, at de havde solgt den spinkle offensiv spiller til norske Rosenborg BK, hvor han skrev under på en kontrakt til udgangen af 2023. Han nåede 46 officielle kampe for den danske hovedstads klub, hvor han scorede 4 gange.

Landsholdskarriere 
Holse har pr. 10. oktober 2018 spillet 27 landskampe for diverse ungdomslandshold samt to uofficielle ungdomslandskampe.

Henvisninger

Noter

Referencer

Eksterne henvisninger 
 
 Spillerprofil på fck.dk
 Carlo Holse på danskfodbold.com

Fodboldspillere fra Danmark
Fodboldspillere fra FC København
Fodboldspillere fra Esbjerg fB
Fodboldlandsholdsspillere fra Danmark
Angribere (fodbold)
Iah

Iah var i oldegyptisk mytologi en månegud der symboliserer månen som himmellegeme.
Navnet betyder "Måne"

Osiris-Iah

Osiris-Iah var en sammensmeltning af Osiris og Iah.

Egyptiske guder
Freden i Rijswijk

Freden i Rijswijk blev undertegnet den 20. september 1697 i byen Rijswijk det daværende De Forenede Nederlande og afsluttede Niårskrigen mellem Frankrig og Augsburgligaen. Fredsaftalen har navn efter byen, hvor aftalen blev indgået.

Kampene langs Frankrigs grænser under niårskrigen gik hovedsagelig i Frankrigs favør, men i 1696 gik landet ind i en økonomisk krise. Også sømagterne England og De Forenede Nederlande var økonomisk udmattede, og da Savoyen ønskede at trække sig ud af krigen, ønskede alle parter at forhandle en afslutning på krigen.

Forhandlingerne 
Forhandlingene blev påbegyndt i maj. Den franske delegation holdt til i Haag og repræsentanterne for Augsburgligaen havde sæde i Delft, mens forhandlingerne blev gennemført i paladset Huis ter Nieuwburg i Rijswijk, som blev revet i 1789.

I de to første uger var der ikke bevægelse i forhandlingerne. Dette førte til, at de to hovedaktører, Vilhelm af Oranien og Ludvig XIV af Frankrig udpegede to personlige repræsentanter, som førte forhandlingerne videre på tomandshånd. Disse var William Bentinck og Louis François de Boufflers, og i private forhandlinger kom de snart frem til hovedprincipperne i en aftale. Imidlertid ønskede hverken kejser Leopold I af Det tysk-romerske rige og kong Karl II af Spanien at tiltræde denne.

Den spanske konge gav imidlertid snart efter, og den 20. september blev aftalen undertegnet, men signatarerne Frankrig på den ene side, og England, Spanien og De Forenede Nederlande på den anden. Vilhelm af Oranien overtalte derefter Leopold til at slutte sig til freden, og en aftale mellem Frankrig og Det tysk-romerske rige blev undertegnet den 30. oktober.

Resultatet 
Hovedindholdet i aftalen var, at Ludvig XIV anerkendte Vilhelm af Oranien som konge af England, Skotland og Irland. Endvidere frafaldt Frankrig alle krav i Rhinlandet og skulle afstå fra at blande sig i forholdene i Kurfyrstendømmet Köln.

Territorielle ændringer:
 Frankrig beholdt Alsace og Strasbourg, overgav Freiburg, Breisach og Philippsburg til Det tysk-romerske rige. Frankrig købte Puducherry af Nederlandene og overtog Nova Scotia og Saint-Domingue.
 Frankrig gav Catalonien tilbage til Spanien. Fæstningerne ved Mons, Luxembourg og Kortrijk blev samtidigt genindlemmet i de Spanske Nederlande.
 Lothringen blev genoprettet som Hertugdømmet Lothringen

Eksterne henvisninger 
 Omtale av fredsavtalen  i Encyclopædia Britannica

Begivenheder i 1697
Fredsaftaler
Niårskrigen